Позоришни музеј Војводине

Нови Сад, Краља Александра 5

Број: 28/4

Дана: 26. новембра 2013. године

МБ: 08151342

ПИБ: 101700945

Шифра дел. 9102

Телефон: ++381 21 6613 322

Факс: ++381 216613 322

info@pmv.org.rs

[www.pmv.org.rs](http://www.pmv.org.rs)

ЈН бр. 2/2013

**Обавештење о покретању преговарачког поступка**

**без објављивања позива за подношење понуда**

**Назив наручиоца**: Позоришни музеј Војводине

**Адреса наручиоца**: Нови Сад, Краља Александра 5/1

**Интернет страница наручиоца:** [www.pmv.org.rs](http://www.pmv.org.rs)

**Врста наручиоца**: индиректни корисник буџетских средстава – установа културе

**Врста предмета**: услуге

**Опис предмета набавке, назив и ознака из општег речника набавке**:

ПРОЈЕКАТ: *Позоришна култура на тлу Војводине*

– истраживачки рад за припрему рукописа књиге *Уметност певања Вере Ковач Виткаи*

– дизајн и прелом књиге *Позоришна музика (Почеци позоришне музике код Срба (1861–1914) с освртом на рад Исидора Бајића у Српском народном позоришту)*

ПРОЈЕКАТ: Зборник *Пољско-српски позоришни дијалог*

– предговор за Зборник *Пољско-српски позоришни дијалог*

ПРОЈЕКАТ: *Позориште младих – прво позориште лутака у Србији*

– истраживачки рад о настанку и историјиПозоришта младих у Новом Саду – првог позоришта лутака у Србији, за припрему рукописа књиге

– идеја и концепт изложбе

– дизајн изложбе, монографије и осталог штампаног материјала и припрема за штампу књиге

Назив и ознака из општег речника набавке: услуге културе – 9200.

**Основ за примену преговарачког поступка и податке који оправдавају његову примену**: Из уметничких разлога јавну набавку могу извршити само одређени понуђачи

(основ: члан 36. став 1. тачка 2)

Циљ програмских активности јесте промовисање позоришне уметности и културе.

За реализацију ових пројеката ангажоваће се стручњаци из области позоришне уметности и културе. Навешће се њихова ранија дела у поменутим областима (радови у претходном периоду и награде – где су објављивани и слично). Оцена понуђача се врши узимајући у обзир својства те личности (intuitu personae уговори).

**Назив и адреса лица којима ће наручилац послати позив за подношење понуда**:

1. Весна, Милан, Крчмар из Новог Сада, Народног фронта 15

2. Сава, Стојан, Стефановић из Новог Сада, Стевана Христића 13/1

3. Борис, Светозар, Радујко из Новог Сада, Саве Ковачевића 1

4. Зоран, Тихомир, Јовановић из Београда, Марка Орешковића 21

5. Љиљана, Звонимир, Динић из Новог Сада, Војвођанска 18

6. Зоран, Радослав, Ђерић из Новог Сада, Светозара Милетића 34

**Остале информације:**

ПРОЈЕКАТ: *Позоришна култура на тлу Војводине*

1. Весна, Милан, Крчмар из Новог Сада, Народног фронта 15, ЈМБГ 2801954805077, доктор театрологије, ванредни професор на Академији уметности у Новом Саду, Универзитет у Новом Саду.

Опис предмета јавне набавке: истраживачки рад за припрему рукописа књиге *Уметност певања Вере Ковач Виткаи*

Подаци о предложеном понуђачу: Весна Крчмар је дипломирала на Филозофском факултету, на Катедри за југословенске књижевности 1976, магистрирала на Филолошком факултету у Београду 1980, докторирала на Академији уметности, област театрологије, 2005. Запослена је на Академији уметности у Новом Саду, предаје Историју јужнословенске драме и позоришта, а на Академији уметности у Београду предаје Историју светске драме и позоришта и Историју српске драме и позоришта од 2007. године. Радила је у Српском народном позоришту 25 година као уредник издавачке делатности и часописа *Позориште*. Аутор је бројних радова у научним часописима (преко 50) и десетак књига. Посебно се издвајају: *Опера СНП 1947–1997*, 1998, (Репертоар), *Балет СНП – првих педесет година* (1950–2004), (Репертоар), 2004; глумачке монографије: *Стеван Шалајић*, 1996, *Предраг Пеђа Томановић*, 1997, *Гордана Ђурђевић*, 2007, *Мира Бањац – њом самом* (интервјуи), 2009, *Добрила Шокица*, 1998, *Пера Добриновић*, 2011; оперска монографија *Меланија Бугариновић*, *примадона чаробног гласа*, 2011. Докторска теза је објављена у издању Матице српске у две књиге: *Позоришне драматизације дела Иве Андрића* (2007) и *Драматизације у времену* (2008). На Академији уметности уредила је први број *Зборника радова Академије уметности* 2013.

2. Сава, Стојан, Стефановић из Новог Сада, Стевана Христића 13/1, ЈМБГ 2312974740027, по занимању инокореспондент, сарадник, запослен код: Ringieraxelspirnger, Жоржа Клемансоа, Београд.

Опис предмета јавне набавке: истраживачки рад за припрему рукописа књиге *Уметност певања Вере Ковач Виткаи*

Подаци о предложеном понуђачу: Сава Стефановић је рођен 1974. године у Лесковцу. Након завршене гимназије уписао је студије историје уметности на Филозофском факултету у Београду. На студијама је провео пет година, али се у међувремену определио за новинарство и то за област културе и уметности. Од 2003. године прелази у Нови Сад да по позиву редакције дневног листа *Данас* ради у новосадском дописништву. Наставио је да прати културу и уметност и врло се брзо уклопио у локални културни миље. Активно прати и учествује у културном животу Новог Сада. Из *Данаса* прелази да ради у дневни лист *Блиц*, у којем успева да се избори да културна дешавања у Новом Саду добију значајан простор. Посебну пажњу посвећује раду галерија, музеја и позоришта, прати рад младих, али и познатих уметника из Новог Сада. Паралелно с радом у *Блицу* ради и као сарадник магазина *Yellow Cab*, где пише искључиво текстове о културним дешавањима у Новом Саду. У периоду од 2008. до 2011. године радио је и у Музеју савремене уметности Војводине као сарадник Одељења за односе с јавношћу и знатно допринео препознатљивости ове институције у широј јавности. До сада је публиковао стотине текстова из области културе и уметности: од вести и најава дешавања, до приказа, аналитичких и истраживачких текстова. Током новинарске каријере урадио је и низ запажених интервјуа са најзначајнијим домаћим и иностраним уметницима, директорима, историчарима и теоретичарима уметности.

3. Борис, Светозар, Радујко из Новог Сада, Саве Ковачевића 1, ЈМБГ 2602978800049, дипломирани инжењер архитектуре, незапослен

Опис предмета јавне набавке: дизајн и прелом књиге *Позоришна музика (Почеци позоришне музике код Срба (1861–1914) с освртом на рад Исидора Бајића у Српском народном позоришту)*

Подаци о предложеном понуђачу: Борис Радујко је до сада урадио дизајн, ликовно решење корица и припрему за штампу за следеће књиге:  *Нови Сад град музике* аутора Светозара Радујка, у издању Музичке школе „Исидор Бајић“ из Новог Сада,  *Гимназија под липом* аутора Светозара Радујка, у издању Гимназије „Светозар Марковић“ из Новог Сада,  *Монографија МОНС поводом 30-годишњице* аутора Јадранке Радујко,у издању Музичке омладине Новог Сада, *Исидор Бајић – певач равнице*, каталог за изложбу аутора Светозара Радујка у издању Музеја града Новог Сада, *Књига о Исидору* ауторског пара Јадранке и Светозара Радујка, издавач Прометеј, Нови Сад.

ПРОЈЕКАТ: *Пољско-српски позоришни дијалог*

4. Зоран, Тихомир, Јовановић из Београда, Марка Орешковића 21, доктор театрологије, ЈМБГ 1506932800068, пензионер

Опис предмета јавне набавке: предговор за Зборник *Пољско-српски позоришни дијалог*

Подаци о предложеном понуђачу: Зоран Т. Јовановић завршио је Филозофски факултет, Групу за југословенске језике и књижевност, а докторирао на београдском Факултету драмских уметности. Афирмисао се као дугогодишњи уредник пет позоришних часописа, готово у континуитету од 1962. до данас, односно у протеклих пола века. Уређивао је часописе: *Позориште* (Тузла, 1962–1969), *Позориште*, гласило Српског народног позоришта (Нови Сад, 1968–1977), *Сцена* (Стеријино позорје, Нови Сад, 1974–1990), *Театрон* (Београд, 1989–1997), а од 2007. је главни и одговорни уредник *Зборника Матице српске* *за сценске уметности и музику* у Новом Саду. Његов уреднички рад у континуитету траје пет деценија, што је најдужи уреднички стаж на овим просторима. Јовановићева жива позоришна активност одвија се последњих година највише у оквирима Матице српске у Новом Саду: као секретара *Одељења за сценске уметности и музику* Матице српске (од 2004), члана Извршног одбора Матице српске, члана Уређивачког одбора и уредника струке за позориште и филм *Српског биографског речника* (од 2007), члана стручне редакције за област Позориште–филм–балет у *Српској енциклопедији* (од 2007). Аутор је преко две стотинестудија, огледа и чланака из области позоришне уметности и монографија: *Народно позориште Дунавске бановине* *(1936–1941)*, *Народно позориште краљ Александар I у Скопљу (1913–1941)*, *Позоришно дело Милана Грола,* *Позоришно стваралаштво Михаила Ковачевића*, затим низа од десетак монографија портрета Ксеније Јовановић, Бранке Веселиновић, Јелисавете Секе Саблић, Ружице Сокић, Радета Марковића, Стеве Жигона, Ђузе Стојиљковића, Предрага Ејдуса, Ивана Бекјарева.

Добитник је више награда: *Стеријине значке за дугогодишњу предану сарадњу у Стеријином позорју*, Стеријино позорје, Нови Сад 1981; *Стеријине награде часописа „Сцена“ за театрологију,* Стеријино позорје, Нови Сад 1993;  *Октобарске награде града Београда* *за највредније достигнуће у области наука* 1993; *Повеље за изузетни допринос позоришној уметности и култури Србије*, Музеј позоришне уметности Србије, Београд 2000; *Ловоровог венца – награде за животно дело* *из области театрологије*, Позоришни музеј Војводине, Нови Сад 2006.

ПРОЈЕКАТ: *Позориште младих – прво позориште лутака у Србији*

5. Љиљана, Звонимир, Динић из Новог Сада, Војвођанска 18, ЈМБГ 3006977805014, висока стручна спрема, професор историје, редитељ-луткар, кустос, завршила стручно усавршавање за кустосе у Градском музеју у Минхену, незапослена

Опис предмета јавне набавке:

– истраживачки рад о настанку и историјиПозоришта младих у Новом Саду – првог позоришта лутака у Србији, за припрему рукописа књиге

– идеја и концепт изложбе

– дизајн изложбе, монографије и осталог штампаног материјала и припрема за штампу књиге

Подаци о предложеном понуђачу: Љиљана Динић је професор историје, редитељ-луткар, кустос, завршила је стручно усавршавање за кустосе у Градском музеју у Минхену, учесник је радионице Петра Пашова Визуелни театар, Стара Загора, Бугарска. У Позоришном музеју Војводине је била аутор самосталних изложби (концепт, истраживање, дизајн, поставка). Такође, била је организатор културних активности и међународних пројеката, истраживач за просторе бивше СФРЈ. Радила је и на Супер телевизији, Суботица, серијал за децу *Како се прави*... (сценариста, редитељ, рад с децом). Учествовала је и у раду Позоришне радионице за децу *Лутка*, Нови Сад (оснивач и водитељ, креирање концепта и програма и рад с децом). Сарађивала је у *Грађанском листу*, Нови Сад, едукативни дечји стрип Бркана Куварић (идеја и текст), као и у Позоришту младих (редитељ представа: маска-представа *Посета старе даме* Фридриха Диренмата, сенка-представа *Дечак и девојчица*).

6. Зоран, Радислав, Ђерић из Новог Сада, Светозара Милетића 34, ЈМБГ 2206960830010, доктор наука, професор, Филозофски факултет, незапослен

Опис предмета јавне набавке: истраживачки рад о настанку и историјиПозоришта младих у Новом Саду – првог позоришта лутака у Србији, за припрему рукописа књиге

Подаци о предложеном понуђачу: Рођен 1960. у Бачком Добром Пољу. Живи у Новом Саду од 1979. године. Дипломирао је на Филозофском факултету у Новом Саду, Група за југословенске и светску књижевност, 1984. године. На истом факултету похађао је постдипломске студије из компаративне књижевности, магистрирао, а потом и докторирао.

Био је уредник књижевног листа *То јест* (од 1980. до 1983), уредник културе у *Гласу омладине* (од 1983. до 1987), уредник манифестација магазина *Став* (до 1988), потом главни и одговорни уредник часописа *Поља* и уредник издавачке делатности Културног центра Новог Сада (од 1995. до 2000). Био је управник и драматург Позоришта младих у Новом Саду (од 1998. до 1994). Предавао је на Универзитету у Лођу (Пољска) од 2000. до 2005. године, потом на Универзитету у Бањој Луци (Академија умјетности и Филозофски факултет, од 2005). Држао је предавања, као гостујући предавач, на Универзитету у Гдањску, на Карловом универзитету у Прагу, на Јагјелоњском универзитету у Кракову и на Новосадском универзитету (Научни форум) и Филозофском факултету (постдипломске студије Групе за компаративну књижевност и Групе за српску књижевност). Ванредни је професор на Академији умјетности у Бањој Луци, на Студијском програму драмских умјетности.

Осим научног рада, учешћа на научним конференцијама и објављивања научних студија и монографија, бави се књижевним и преводилачким радом. Пише поезију, есеје и критике. Преводи са више словенских језика.

До сада објавио: осам песничких књига и два избора из поезије *Voglio dimenticare tutto* (на италијанском језику, La Valisa, Bari 2001) и *Наталожено* (Orpheus, Нови Сад, 2007), књигу критика, уз песнички избор – *Vatreno krštenje* (Subotica, Sremski Karlovci, 1995); дневник путовања – *More i mramorje* (Sremski Karlovci, 2000); научне монографије: *Anđeli nostalgije. Poezija Danila Kiša i Vladimira Nabokova* (Banja Luka, 2000); *Данило Киш: ружа-песник* (Нови Сад, 2001); *Песник и његова сенка.* Есеји о српској поезији ХХ века (Бања Лука, 2005); *Стварање модерног свијета* (са Д. Гавриловићем и З. Јосићем, Бања Лука, 2005); *Незасићење.* Пољска драматургија ХХ века (Пожаревац, 2006); *Са Истока на Запад.* Словенска књижевна емиграција ХХ века (Нови Сад, 2007); *Дом и бездомност у поезији ХХ века* (Панчево, 2007); *Историја Витолда Гомбровича* (Нови Сад, 2008); *Testosteron. Nova poljska dramaturgija* (Novi Sad, 2008); *Поетика српског филма* (Бања Лука, 2009); *Позориште и филм: студије, чланци, прикази* (Нови Сад, 2010) и *Виткацијева Луда локомотива*: *између позоришта и филма* (Нови Сад, 2010).

Аутор је избора из пољске емигрантске поезије – *Powrót do domu/Повратак кући* (Бања Лука, Београд, 2002) и избора: *Васкрс у српској књижевности* (Нови Сад 2006, 2010) и *Божић у српској књижевности* (Нови Сад, 2007).

Објавио десет књига превода: поезију и прозу Владимира Набокова, драму *Јелизавета Бам* Данила Хармса, роман Кшиштофа Варге, прозне и есејистичке заоставштине Витолда Гомбровича, роман *Мачке* Бохумила Храбала, *Уметност луткарске режије* Вјеслава Хејноа и *Теорију луткарства* Хенрика Јурковског.

Време спровођења поступка јавне набавке: од 26. новембра до 18. децембра 2013. године

Финансирање: буџет АП Војводине и буџет Града Новог Сада

Рок подношења понуда: до 6. децембра 2013. године у 11.00 сати

 Директор

 Зоран Максимовић